Rossiafa gejatota, zo kodeyarsal ‼ (gre)

Rossiafa gejatota, zo kodeyarsal ‼ ( ukrainavon Русскій воєнний корабль, іді на хуй!, is rossiavon Русский военный корабль, иди на хуй! )(uk) Укрпошта випустила мільйон поштових марок «Русскій воєнний корабль, іді …!» dene Ukrposhta.ua (rupeyen ba 15/04/2022). tir piutegre divplekuyune gan Ukrpocta ukrainafa piutezanela. Envayane gan Boris Grox yambik (en) Chris Michael, Ukraine reveals 'Russian warship, go fuck yourself' postage stamp, The Guardian, 12/03/2022 (rupeyen ba 16/04/2022) az kozanayane ba 12/04/2022, va regala ke Perake ewala sokiyise ba 24/02/2022 bal tolgenira va Ukraina vuester : bak mila regala, san-baroy ukrainaf sayakik tigis koe Perake ewala, karzan gu xaara gan Moskva rossiafa prokasa gejatota, kan bat lutsagas blayak dulzeyed.

Arti tolka moi divplekura va gre, Ukraina dakter da va mila Moskva gejatota kan toloy Neptun prok al tazer nume al kidapar.(en) Russia denies Moskva has sunk after apparent Ukrainian missile strike, dene theguardian.com/world (rupeyen ba 14/04/2022). Tici vielcek ke 14/04/2022, daktera va belxara ke Moskva zo askir kore rossiafa elda to rojura zibur da ukrainafa prokara co tir neki ise tcilkar da bopelawera vas firdewera ke megrupeni neki daneyer.(en) Russia’s defence ministry said it was investigating what happened to its flagship cruiser Moskva after Ukraine said it had hit the vessel with an anti-ship missile, forcing its crew to abandon ship, dene theguardian.com  (rupeyen ba 14/04/2022). Wori ba 15/04/2022 tanarasokeemafa zaniga ruyer da to toloy ukrainaf prok va gejatota tire al belxasid.(en) Pentagon says Russian warship Moskva was sunk by two Ukrainian Neptune missiles, dene independent.co.uk (rupeyen ba 16/04/2022). 

 Vuestexa 

Loma:Gre
Loma:Tolgenira va Ukraina